gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Nace 'Galicia 21', a primeira revista dixital de estudos galegos
Martes, terza feira, 04 de outubro de 2022
A publicación edítase en galego e inglés e no seu lanzamento inclúe artigos de María Reimóndez, María do Cebreiro e Anxo Lorenzo.
Tags: estudos galegos galego Gales publicación
Este verán veu á luz Galicia 21: Revista de Estudos Galegos Contemporáneos, a primeira publicación académica en liña sobre estudos galegos. Impulsada desde Gales por Craig Patterson, da Universidade de Cardiff, e Helena Miguélez-Carballeira, da Universidade de Bangor, pretende “converterse nun punto de encontro e de referencia para o crecente número de investigadoras e investigadores que conforman a comunidade académica internacional dos estudos galegos contemporáneos”.
Galicia 21 edítase en formato bilingüe, cos textos en galego e en inglés. A Universidade de Cardiff e o Centro de Estudos Galegos en Gales da Universidade de Bangor financian a publicación. Desde o seu lanzamento no verán, está a recibir consultas de académicos de todo o mundo, especialmente dos Estados Unidos, o Brasil e o Reino Unido, ademais de Galiza.
Situación do galego, Lusofonía e traducións
No primeiro número de Galicia 21 o profesor da Universidade de Vigo e agora secretario xeral de Política Lingüística, Anxo Lorenzo, asina un artigo académico sobre a situación actual da lingua galega, no que analiza o proceso de substitución do galego polo castelán nas últimas décadas, en paralelo á “xeración dunha ideoloxía lingüística favorecedora da recuperación social e cultural da lingua galega”.
Noutro artigo, o profesor Burghard Baltrusch traza un inventario comparativo dos discursos ideolóxicos sobre se Galiza debe ou non formar parte da Lusofonía. A tradución centra os artigos de María do Cebreiro (“Políticas e poéticas de segunda man: A espectralidade no proceso da tradución”) e María Reimóndez, (“The Curious Incident of Feminist Translation in Galicia: Courtcases, Lies and Gender-n@tions”.
Xunto a outros artigos e recensións de publicación académicas recentes, na revista inclúese unha entrevista a Domingo Villar e un artigo como escritor convidado de Miguel Anxo Murado. A publicación agarda ter unha periodicidade anual e manter en próximos números un formato similar.
Primeiro número da revista "Galicia 21"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Portada do primeiro número de "Galicia 21"
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto